# data[].attributes.body
Voit tässä Padletissa suositella sivuainetta tai muita opintoja toisille opiskelijoille. Saat seinälle uuden julkaisun kaksoisnapauttamalla seinää tai plusmerkistä. Perustele mikä sinusta on ollut kiinnostavaa, hyödyllistä tai mukavaa näissä opinnoissa. Voit myös esimerkiksi kertoa miksi olet itse valinnut nämä opinnot ja linkata opintoja koskeviin tarkempiin tietoihin. Voit antaa tähtiä ja kommentoida toisten julkaisuja.

# data[].attributes.body
In this Padlet your can recommend minor studies or other courses/ modules for other students. You can add your own post by double-clicking the screen or with plus-button. Please describe what you have found interesting, useful or nice in these studies. You can also tell for example why you decided to choose these studies and give a link to get more info of the studies. You are able to comment and grade other's posts as well.

# data[].attributes.body
Psykologiaa kannattaa lukea aina! Hyödyttää sekä työelämässä että arjessa.

# data[].attributes.body
Siellä oppii koodaamaan ja matemaattinen ajattelu kehittyy. Opettajat tosi mukavia ja apua saa kysyttäessä.

# data[].attributes.body
Tavoitteena ymmärtää yhteiskuntaa. Sinulle, joka olet kiinnostunut säännönmukaisista, systemaattisista eroavaisuuksista ja samanlaisuuksista väestössä, ja niiden syistä.

# data[].attributes.body
Evoluutiopsykologiasta saa mielenkiintoisia vinkkejä esimerkiksi mielenterveyden häiriöiden kanssa selviämiseen. Useisiin teorioihin ja luennoitsijan lääkekielteisyyteen kannattaa kuitenkin suhtautua varauksella.

# data[].attributes.body
Sukupuolentutkimus on monitieteinen ja mielenkiintoinen sivuaine! Oppeja voi soveltaa niin pääaineen opinnoissa kuin työelämässäkin. Tulevaisuudessa kaivataan enemmän osaajia, jotka ymmärtävät ihmisyyden monimuotoisuutta.

# data[].attributes.body
Ei vaadi perusteluja, mutta perustelen silti: Yleishyödyllinen, auttaa jollain tavalla kaikilla aloilla. Auttaa ymmärtämään tutkimusasetelmia ja -tuloksia. Auttaa näkemään tilastollisesti merkitsevän tuloksen vs. kokemusasiantuntijoiden anekdootit.

# data[].attributes.body
Tosi hyvä sivuaine humanistille, koska tilasto-osaamisen avulla erottuu edukseen työelämässä! Oppii oikeasti käytännössä hyödyllisiä menetelmiä, joita voi itse käyttää esim. kandissa ja gradussa.

# data[].attributes.body
Tajunnanräjäyttävä oppiaine, joka pystyy selittämään asioita, joita muut oppiaineet eivät pysty tai halua käsitellä. On valaisevaa huomata, kuinka itsekkäät geenimme vaikuttavat kokonaisvaltaisesti käytökseemme ja saavat meissä aikaan sekä positiivisilta että negatiivisilta tuntuvia reaktioita. Haastaa esimerkiksi psykiatriaa siitä, että lääkkeet nähdään ainoana ratkaisuna mielenterveysongelmiin. Kaikki väitteet perustellaan tieteellisillä tutkimuksilla, ei arvoilla (tämä ei toki tarkoita sitä, etteikö tiedekin voisi olla väärässä, mutta se on todennäköisemmin oikeassa kuin arvoihin pohjautuva ajattelu). Oppiaineen vastaava luennoitsija suhtautuu todella intohimoisesti aiheeseen.

# data[].attributes.body
Erityispedagogiikan opiskelu auttaa ymmärtämään moninaisuutta ympärillämme. Kanssakulkijat eivät ole joukko suoraviivaisia ja samoin toimivia yksilöitä. Psykologiaa arvostetaan liikaa työelämässä niin se on hyvä plussa sivuaineissa!

# data[].attributes.body
Todella hauska ja mielenkiintoinen tieteenala! Vaikka ei opiskelisikaan pää- tai sivuaineena mitään kieltä, saa silti uutta tietoa ihmisäänen toiminnasta, puheesta ja äänteistä sekä kielenoppimisesta. Luennoitsijat ovat todella mukavia, eikä kursseilla joudu lukemaan monen sadan sivun pituisia tenttikirjoja.

# data[].attributes.body
Suhteellisen helppo ja mukava sivuaine, jossa tehdään jonkun verran itsereflektiota. Oppimispäiväkirjat tulee tutuksi monikulttuurisuudessa. Aiheet niin sanotusti laittavat räjäyttelemään aivoja. Aina oppii jotain jännää ja uutta, joka saattaa olla ihan päinvastaista julkisen keskustelun kanssa. Monikulttuurisuus on aiheena niin kontroversaali, että sen opiskelu on jännittävää. Itseä kiinnostaa kontroversaalit ja paradoksiset jutut ja siksi monikulttuurisuus vetää puoleensa. Julkisen keskustelun seuraaminen on kiinnostavaa monikulttuurisuuden sivuaineesta saatavan työpakin kanssa. Jotkut elämänsä sankarit sanoo, että Suomi on vain suomalaisille. Miten suomalainen määritellään? Itsellä on 9 sukupolvea sitten ulkomaalainen sukulainen. Olenko minä suomalainen vai 9. sukupuolven maahanmuuttaja, "ulkomaalaistaustainen"? Jännää, indeed.

# data[].attributes.body
Perusopinnot antaa erittäin kattavan käsityksen siitä miksi maailma makaa siten kuin se 2020-luvulla makaa. Luettuasi tämän sivuaineen, et jää sivustaseuraajaksi poliittisissa debateissa, ymmärrät itseäsi ja muiden ideologioita, kurssien opeista saat ohjekirjan geopoliittisten pelien seuraamiseen ja katsot maailmanpolitiikan areenaa albatrossina lintuperspektiivistä. Kuivalta kuulostaa, mutta mehukkaalta maistuu!

# data[].attributes.body
Rento aine: perusopinnot koostuvat pelkästään luennoista eivätkä sisällä laisinkaan tenttikirjojen lukemista (ellei sitten opiskele kirjatenttien välityksellä). Filosofian avulla voi käsitellä mitä tahansa maailman osa-aluetta, maailmankaikkeudesta huippu-urheiluun. Perusopinnot ovat painottuneet teoreettiseen filosofiaan, mutta ne sisältävät myös etiikkaa ja yhteiskuntafilosofiaa. Luennoitsijat ovat persoonallisia, "filosofin näköisiä", niin kuin joku kerran vahingossa Zoomin kautta töräytti.

# data[].attributes.body
Erittäin mielenkiintoinen oppiaine, joka tarjoaa (luonnon)tieteellisen selityksen ihmismielen toiminnalle. Antaa vastauksia kysymyksiin, joita et edes osannut kysyä ja selittää ilmiöitä, joita olet aina halunnut ymmärtää. Kursseille osallistuminen lienee yhtä valaiseva kokemus kuin uskoon tuleminen. Markus Rantala (vastuuopettaja) suhtautuu opettamaansa aiheeseen intohimoisesti ja on lisäksi ihmisenä inspiroiva. Suosittelen evoluutiopsykologiaa jokaiselle maailmankatsomuksesta ja ajatusmaailmasta riippumatta.

# data[].attributes.body
Suosittelen oikeustieteen opintoja kaikille, jotka haluavat syventää omaa asiantuntijuuttaan! Perusopinnot antavat kattavan kuvan sekä julkis- että yksityisoikeudesta. Paljon luettavaa, mutta mielenkiintoista sellaista!

# data[].attributes.body
jokaisen tulisi opiskella edes hieman filosofiaa!
-rakentaa ymmärrystä todellisuuden kompleksisuudesta; asiat eivät ole mustavalkoisia
-monipuolinen tieteenala, joka antaa valmiuksia tarkastella myös oman pääaineen tematiikkaa eri näkökulmista
-kehittää ja avartaa yhteiskuntavalveutuneisuutta, mikä on tärkeää sekä yksilölle että yhteisölle
-tarjoaa uudenlaisia ulottuvuuksia ja osaamista oman urapolun kulkemiseen

# data[].attributes.body
Jos valmistut filosofian maisteriksi niin teeskentele edes osaavasi sitä ja tee vähintään perusopinnot.

# data[].attributes.body
Ala, josta moni tuntuu osaavan muodostaa käsityksen ennen kuin on käynyt yhtäkään kurssia tai lukenut ainuttakaan aihetta käsittelevää kirjaa. Suosittelen menemään kursseille ja muodostamaan sitten oman mielipiteen. Osa rakastaa yli kaiken, osalla menee linssit huuruun pelkästä mainitsemisesta. Suosittelen kaikille jotka haluavat avoimin mielin avartaa maailmaansa. Evoluutiopsykologia tarjoaa vaihtoehtoisen selitysmallin moneen täysin itsestäänselvältä tuntuvaan asiaan. Huikeaa settiä tarjolla ja mikä tärkeintä, intohimoisesti asiaan suhtautuva vastuuopettaja saa tartutettua innon myös opiskelijoihin.

# data[].attributes.body
Harmi, että Turun kauppis on niin nihkeä sivuainetarjontansa kanssa tiedekunnan ulkopuolisille opiskelijoille. Markkinointi ja yritysviestintä kiinnostaisivat, ja tuntuu jotenkin tyhmältä, että joutuisin hakemaan sivuaineoikeuksia toisista yliopistosta, kun samoja aineita opetetaan Turussakin. :( Tulisipa tähän muutos pian!

# data[].attributes.body
Jos rakastat käyttää luovuuttasi ja todellakin pidät kirjoittamisesta. Luova kirjoittaminen on ihana vastapaino akateemiselle kirjoittamiselle, jossa ielikuvitus saa lentää ja monet kirjoittamisen säännöt heitetään ikkunasta. Tänne kannattaa hakea, jos siis todellakin nauttii kirjoittamisesta, koska sitä tehdään ja paljon. Työläs sivuaine, mutta sitäkin nautinnollisempi. Omalla vuosikurssilla tapaa ja tutustuu myös muihin kirjoittajiin ja siten löytää tiedekuntien rajoja rikkovia tuttavuuksia. Luovaan kirjottamiseen voi hakea mistä tahansa tiedekunnasta. Kirjoittamisen lajit ovat laajat, draamasta proosaan, lyriikkaan ja tietotekstiin. Suosittelen suurella sydämellä!

# data[].attributes.body
Loistava sivuaine, jossa opit ymmärtämään yhteiskuntaa, sen rakenteita ja toimintaa. Kursseilla saa uusia näkökulmia myös omaan pääaineeseen. Esimerkiksi kasvatustieteen pääaineopiskelijalle sosiaalitieteet sivuaineena on erittäin hyvä tapa viedä omaa suuntautumista syvemmin kasvatussosiologiselle kentälle, jos sellainen kiinnostaa. Sosiaalitieteiden kursseilla kokee oivalluksia ja opittuja asioita alkaa tarkkailemaan ja huomaamaan jokapäiväisessä elämässä.

# data[].attributes.body
Erityispedagogiikan perusopinnot olivat mielestäni kiinnostava ja monipuolinen kokonaisuus! Kurssien suoritustavat olivat vaihtelevia ja suoritukset onnistuivat hyvin omien aikataulujen mukaan. Lisäksi plussaa on, ettei sivuaineeseen tarvitse hakea, joten halutessaan sieltä voi lukea vaikka vain yhden kurssin. Erityisesti mieleeni jäi "Poikkeavuus kulttuurisena ilmiönä" joka kokosi hyvin sivuaineen keskeisiä sisältöjä ja antoi näkökulmaa niin koulumaailmaan kuin arkeenkin. Suosittelen ehdottomasti sivuainetta, jossa pääsee halutessaan haastamaan omaa ajatteluaan. Lisäksi muutamat kurssit joita olen ehtinyt aineopintoja lukea, ovat olleet todella onnistuneita kokonaisuuksia.

# data[].attributes.body
OKL:n sivuainekokonaisuus on sekoitus lähiopetusta ja verkko-opintoja. Kurssien teemat rakentuvat koulumaailman ympärille. Kursseilla syvennytään esimerkiksi erilaisten oppimisympäristöjen ja sovellusten pedagogisiin ratkaisuihin. Opeopiskelijan näkökulmasta sopivasti käytännön ideoita opetukseen ja teoriakirjallisuutta. Kursseilla harjoitellaan esimerkiksi oppimispelien luomista sekä valmiiden materiaalien arviointia ja soveltamista. Opintokokonaisuuteen kuuluu paljon projektityöskentelyä ryhmissä.

# data[].attributes.body
Mahtavat monipuoliset ja monitieteiset opinnot SOTE-maailmaan. Ei tarvitse olla sote-osaaja, vaan näistä saa ajantasaisen kuvan sote-kentältä myös muille aloille.

# data[].attributes.headline
Monitieteiset sosiaali-, terveys- ja sivistysalan opintokokonaisuus, 25+ op

# data[].attributes.subject
Monitieteiset sosiaali-, terveys- ja sivistysalan opintokokonaisuus, 25+ op

# data[].attributes.body
Monitieteisistä opinnoista voit muokata itseäsi kiinnostavan kokonaisuuden, sillä pakollisten opintojaksojen lisäksi voit valita loput ja enemmänkin juuri niitä opintoja, mitkä sopivat sinun urapolullesi. Jos haluat painottaa jotakin so-te-si-osioista, niin se on hyvin mahdollista. Opinnoista löytyy yllättäviäkin näkökulmia terveyteen ja hyvinvointiin liittyen. Plussaa siitä, että osan opinnoista voi suorittaa itselle sopivana aikana virikkeelllisellä Digicampuksella.

# data[].attributes.body
Suosittelen vahvasti Sote-akatemian opintoja kaikille! Opintotarjonta on laaja ja voit valita juuri itseäsi kiinnostavat kurssit tai syventyä kenttään kokonaisen sivuaineen verran.

# data[].attributes.body
Tätä kirjoittaessani seinällä ei vielä ole lainkaan kommentteja kielten opiskelusta, mikä kovasti hämmentää. Kun lähtee opiskelemaan esimerkiksi saksaa, eivät opinnot suinkaan ole pelkkää kielen opiskelua ja kielioppia, vaan suuri osa sivuainepaketista on kulttuuriin keskittyvää. Mitä kuuluu Saksan historiaan ja mikä on Saksan omakuva maailmalla? Mikä on Saksassa nykypäivänä vaikkapa suosittua musiikkia tai mitä yleisiä kansantapoja ja juhlapäiviä löytyy? Mitä liittyy Suomen ja Saksan väliseen politiikkaan tai miten Saksa käsittelee sisä- ja ulkopolitiikkaansa? Mitä eroja Suomen ja Saksan kulttuureissa on ja miten ne vaikuttavat ihmisten kohtaamisiin? Kielten opinnot sivuaineina eivät koskaan ole hukkatyötä! Kulturelli rikkaus on yhtä lailla rikkautta kuin kaikenlainen muukin tieto, humanistina voisin jopa sanoa että hieman vielä rikkaampaa, ja vaikken ole ehtinyt kaikkiin kielten opintoihin tutustua syvemmin, uskallan sanoa puhuvani niiden kaikkien puolesta. Kielet sivuaineina ovat aina kannattava valinta!

# data[].attributes.body
Monitieteinen TYHE-opintokokonaisuus vahvistaa työelämätaitoja oman perustutkinnon tukena. TYHE tarjoaa opiskelijalle tietoa ja valmiuksia soveltaa esim. työlainsäädäntöä, henkilöstöjohtamista ja esimiestaitoja ja viestintä- ja neuvottelutaitoja. Lisäksi opinnoissa käsitellään paljon mielenkiintoisia nykyisen ja tulevaisuuden työelämäilmiöitä, digitalisaatiota, alustataloutta... Opintoihin saa pakollisten lisäksi itse valita kursseja omien mieltymysten mukaan. Kurssivalikoima on laaja ja monialainen.

# data[].attributes.body
Todella laaja-alainen kurssitarjonta - monitieteisyyden lupaus todellakin toteutuu!
Erilaisia tekoälysovelluksia kehitetään hurjaa vauhtia ja mielestäni on hyvä olla tietoinen näihin liittyvistä mahdollisuuksista ja riskeistä riippumatta siitä, mitä pääainetta opiskelee. Kokonaisuus tarjoaa perusteet tekoälyn maailmaan monesta näkökulmasta.
Uskallan myös väittää, että kokonaisuus on työmäärältään kevyemmästä päästä, mikäli tämä houkuttelee :P

# data[].attributes.body
Saksan kielen opinnoista on hyötyä, jos on kiinnostunut kaupan alasta. Kauppa englannin kielellä sujuu toki, mutta saksan kielen osaaminen auttaa rakentamaan luotettavammat suhteet saksankielisten liikekumppaneiden kanssa.

# data[].attributes.body
Kivoja kursseja niille, joita kiinnostaa syvemmin kielen oppiminen ja sen tutkimus. Itse luokanopettaja opiskelijana koin nämä hyödyllisiksi ja joitain kursseja voi myös suorittaa joustavasti esim. itsenäisesti.

# data[].attributes.headline
Finnish as a Foreign Language / Suomi Vieraana Kielenä

# data[].attributes.subject
Finnish as a Foreign Language / Suomi Vieraana Kielenä

# data[].attributes.body
The Centre for Language and Communication studies offers a good range of courses in Finnish as a Foreign Language for international students who are complete beginners. The classes are interactive and the teachers are kind, knowledgeable and accommodating. A great choice if you're new to the country!

# data[].attributes.body
Uskoisin uskontotieteen olevan etenkin sosiaalitieteiden tai kasvatustieteiden opiskelijoille hyvinkin hyödyllinen! Uskontotiede tarkastelee uskonnollisia ja siihen kytkeytyviä ilmiöitä niin eri uskonnoista ateismiin kuin fanikulttuureihinkin. Syventää ymmärrystä ihmisistä ja heidän maailmankuvastaan.

# data[].attributes.body
Auttaa ymmärtämään kansainvälistä politiikkaa ja maailmaa vähemmän Eurooppa-keskeisestä vinkkelistä. Aasian historiaa ja politiikkaa ei käsitellä juuri lainkaan peruskoulussa tai edes lukiossa, joten tämän aineen opinnot ovat varmasti monelle todella avartavia!